TROPA DE TRAPO - 4 monos (canción)
Channel: CHARLATANA
Date: 2018-12-19

Canción final do espectáculo 4 Monos, da Tropa de Trapo.

Letra e música : Brais das Hortas
Voces : Marta Ortiz e Brais das Hortas
Producido por : Charlatana S. Coop. Galega

Contacto :
Eva Triñanes 637 756 129

www.charlatana.org

Hai moitos anos, no Lonxano Oriente, naceu un símbolo que viña do poder para reprimir ao pobo : os Tres Monos Sabios. Un mono non oía o que pasaba ao seu redor. Outro non quería ver o que tiña diante. E o último calaba a boca para non dicir todo o que pensaba.

Nós dámoslle a volta. Os nosos monos van escoitar, ver e falar. Van pensar, van actuar... e van ser catro!

Catro monos, catro historias. 

A auténtica historia do lagarto da saia da Carolina, que non era un, senón dous... e non se levaban moi ben. 
O conto de como empezaron os días a ser días no deserto do Sahara, con Mama Kanuga e Fillo Kanuga comendo dátiles e cocos. 
A historia de catro mulleres que vivían nunha aldea e que conseguiron evitar que lles roubaran o seu peixe cantando e regueifando.
E a tola historia dun mono que quixo pintar as nubes cun “spray” para que non houbese máis tormentas... e, sen querer, cambiou a vida do resto dos monos.

Catro contos para falar de como nos relacionamos entre nós e co medio, para rir, para reflexionar, para cantar e para soñar con outro mundo posible.

Houbo un día un emperador
hai moito tempo na China
que quería desterrar o mal
do reino que el tiña.

Deulle ao pobo 3 monos
contra o mal. Xa está. Iso é todo :
Non ver, non oír, non falar o mal.
Facede coma os monos.

Non ver, non oír, non falar.
Dixo o Emperador : facede coma os monos.

Pero o pobo dixo “Non, non! 
Non imos bailar o seu son!
Non ver, non oír, non falar o mal
non é a súa intención.
O que o Emperador quere
véxoo claro coma a neve
é que caiamos na rede
pra que logo el nos leve.
Isto xa me fede.
Non sei como o vedes.
Eu digo que non, non!”
E o pobo dixo : “Revolución!”.
E pasou á acción.

Non ver, non oír, non falar.
Dixo o Emperador : facede coma os monos.

Ao Emperador os 3 monos viñéronselle en contra.
Pero ao pobo, que se negou a facer coma os monos, tamén se lle viñeron en contra.
O Pobo pensaba que todo o malo era culpa do Emperador
pero cando xa non houbo emperador seguía habendo problemas.
Chegou o momento no que  a xente, aínda que tivese os problemas diante,
se pensaban que non eran os seus problemas
preferían pechar os ollos
pechar as orellas
e pechar a boca.
Preferían facer coma os monos.

Non fagas coma os monos.
Abre os ollos, escoita e alza a voz.

Colle un sprai 
mira o que fai.
Cambia a túa vida
co que tés aquí nas túas mans.
Ti podes cambiar.
E se a cousa se che xira
dalle ti a volta e vólvea xirar.

Non ver o mal non arranxa nada.
Que non o vexas non quere dicir que non pasa.

Mira cantas cousas hai na vida
mentres o mundo xira, xira 
e xira e non para
porque pasen cousas malas.
Escoita! Mentres o mundo dá voltas
hai moita xente que loita.

Fala! Se a cousa está mala
pois haberá que cambiala.

Actúa! Sae á rúa.
O que pasa no mundo
tamén é cousa túa.

Mira. Escoita. Fala. Actúa. (x2)
Catro Monos. (x3)